Contingut

# Opcions d'exportació de gràfics

Defineix les opcions d'exportació de gràfics.

Per a accedir a aquesta ordre...

Trieu Fitxer ▸ Exporta seleccioneu un tipus de fitxer gràfic. El diàleg s'obre després de fer clic a Desa.

Quan exporteu elements gràfics a un fitxer, podeu seleccionar el tipus de fitxer. Per a la majoria dels tipus de fitxer admesos, s'obre un diàleg on podeu configurar les opcions d'exportació.

Per als tipus de fitxer següents, no es mostra cap diàleg d'opcions: RAS, SVG, TIFF, XPM.

Per als altres tipus de fitxers, es mostra un diàleg d'opcions on podeu definir l'amplada i l'alçada de la imatge exportada.

Segons el tipus de fitxer, podeu indicar més opcions. Premeu Maj+F1 i passeu per sobre el control per veure un text d'ajuda ampliada.

### Amplada

Indica l'amplada.

### Alçada

Indica l'alçada.

### Resolució

Introduïu la resolució de la imatge. Seleccioneu les unitats de mesura del quadre de llista.

### Més opcions

Per als fitxers JPEG, podeu definir la profunditat de color i la qualitat.

Per als fitxers BMP, podeu definir la compressió i la codificació RLE.

Per als fitxers PBM, PGM i PPM, podeu definir la codificació.

Per als fitxers PNG, podeu definir la compressió i el mode entrellaçat.

Per als fitxers GIF, podeu definir la transparència i el mode entrellaçat.

Per als fitxers EPS, podeu definir la previsualització, el format del color, la compressió i la versió.

Heu d'imprimir un fitxer EPS amb una impressora PostScript. Les altres impressores només imprimiran la previsualització incrustada.

Vegeu la Informació dels filtres d'importació i exportació per a obtenir més informació quant als filtres.

Ens cal la vostra ajuda!