Contingut

# Taula

Especifiqueu la mida, la posició, l'espaiat i les opcions d'alineació per a la taula seleccionada.

Per a accedir a aquesta ordre...

Trieu la pestanya Taula ▸ Propietats ▸ Taula.

## Propietats

### Nom

Introduïu un nom intern per a la taula. Podeu utilitzar el nom per localitzar ràpidament la taula en el Navegador.

### Amplada

Introduïu l'amplada de la taula. Aquesta casella de selecció només està disponible si l'opció Automàtic de l'àrea Alineació no està seleccionada.

### Relatiu

Mostra l'amplada de la taula com a percentatge de l'amplada de la pàgina.

## Alineació

Configureu les opcions d'alineació per a la taula seleccionada.

### Automàtic

Amplia la taula horitzontalment als marges dret i esquerre de la pàgina. Aquest és el paràmetre recomanat per a les taules dels documents HTML.

### Esquerra

Alinea l'extrem esquerre de la taula al marge esquerre de la pàgina.

### Marge esquerre

Alinea l'extrem esquerre de la taula al sagnat que introduïu al quadre Esquerre de l'àrea Espaiat.

### Dreta

Alinea l'extrem dret de la taula al marge dret de la pàgina.

### Centre

Centra la taula horitzontalment en la pàgina.

### Manual

Alinea la taula horitzontalment basant-se en els valors que heu introduït en els quadres Esquerra i Dreta a l'àrea Espaiat. El LibreOffice calcula automàticament l'amplada de la taula. Seleccioneu aquesta opció si voleu especificar les amplades de columna individuals.

## Espaiat

### Esquerra

Introduïu la quantitat d'espai que voleu deixar entre el marge esquerre de la pàgina i l'extrem de la taula. Aquesta opció no està disponible si l'opció Automàtic o Esquerra està seleccionada a l'àrea Alineació.

### Dreta

Introduïu la quantitat d'espai que voleu deixar entre el marge dret de la pàgina i l'extrem de la taula. Aquesta opció no està disponible si l'opció Automàtic o Dreta està seleccionada a l'àrea Alineació.

### Damunt

Introduïu la quantitat d'espai que voleu deixar entre l'extrem superior de la taula i el text de sota de la taula.

### A sota

Introduïu la quantitat d'espai que voleu deixar entre l'extrem inferior de la taula i el text de sota de la taula.

Per a inserir un paràgraf abans d'una taula al començament d'un document, una capçalera o un peu, col·loqueu el cursor abans de qualsevol contingut a la primera cel·la i, a continuació, premeu Opció Alt+Retorn.

### Propietats

#### Direcció del text

Indica l'orientació del text d'un paràgraf que utilitza una disposició complexa (CTL). Aquesta funció només està disponible si s'ha activat l'habilitació de disposicions complexes de text.

#### Defineix la direcció automàticament

Specifies to adjust the writing direction of the paragraph based on its content whenever the content is edited.

Ens cal la vostra ajuda!